text: Reddede sig ud af brændende villa i Bov
  02 februar 2013 kl. 07.19
  En midaldrende mandlig beboer i en villa på Padborgvej i Bov slap fredag aften ud af sit brændende hus i tide.
  Manden lå nemlig og sov, da der fredag aften ved 21-tiden udbrød brand i hans villa.
  En nabo alarmerede politiet klokken 21.18 og da brandvæsenet nåede frem var husets beboer netop selv kommet ud af huset i god behold. Han blev dog sendt på sygehuset til rutinemæsssig kontrol for røgforgiftning.
  Først ved 01-tiden var branden slukket af Padborg Frivillige Brandværn, fortæller brandkaptajn Preben Wind til TV SYD.
  